John Stowe

**John Stowe** OFMConv (født 15. april 1966 i Amherst i Ohio i USA er en amerikansk ordensgeistlig og katolsk biskop av Lexington.
## Liv og virke
### Bakgrunn
John Stowe sluttet seg til fransiskanerkonventualene og studerte først filosofi og historie ved Saint Louis University. Deretter fikk han en mastergrad i teologi (Master of Divinity) og et lisensiat i kirkehistorie ved *Jesuit School of Theology* i Berkeley. Han avla sine siste løfter den 1. august 1992.
### Prest
Han ble ordinert til prest den 16. september 1995 av Alexander James Quinn, hjelpebiskop i Cleveland.

Etter å ha virket som menighetssjelesørger i El Paso, var han generalvikar i bispedømmet El Paso fra 2003 til 2010. I 2010 ble han provinsialvikar i conventualenes orden og rektor for National Shrine of Our Lady of Consolation i Carey i  Ohio.
### Biskop av Lexington
Pave Frans utnevnte ham til biskop av Lexington den 12. mars 2015. Han ble ordinert til biskop av erkebiskopen av Louisville, Joseph Edward Kurtz, den 5. mai samme år. Medkonsekratorer var biskopen av Fresno, Armando Xavier Ochoa, og biskopen av San Isidro de El General i Costa Rica, Gabriel Enrique Montero Umaña OFMConv.

I februar 2018 ble Stowe med i Pax Christi USA-styret som deres president.  I januar 2019 skrev Stowe en kommentar som kritiserte Nick Sandmann og andre elever fra *Covington Catholic High School* for bruk av sportshodeplagg som støttet president Donald Trump under *March for Life*-rallyet i 2019 i Washington, D.C.  Han sa at slagordet *«[[Make America Great Again]]»* på klærne deres *«støtter en president som nedverdiger livene til innvandrere, flyktninger og mennesker fra land som han beskriver med usømmelige ord og tilfeldig setter i fare med livstruende politikk».* Senere gikk han tilbake på sin kritikk; han hadde lagt til grunn mediefremstillinger som gav et vrengebilde av hendelsen.

I mars 2021 uttrykte Stowe støtte til den føderale likestillingsloven, en foreslått lovgivning som tvert imot ble motarbeidet av Den amerikanske konferanse for katolske biskoper. Han skrev at *«Som katolsk biskop hater jeg å se enhver form for skadelig diskriminering beskyttet av loven, og det er i samsvar med vår lære for å sikre at [[LHBTQ]]-personer har den beskyttelsen de trenger»*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Erkebiskop Gabriel Montalvo Higuera (1930-2006) *1974 
* Erkebiskop Joseph Edward Kurtz (1946-) *1999
* Biskop *John Stowe* (1966- ) *2015

## Referanser